Vandag se sportnuusCheslin Kolbe. (AP Photo/Mark Baker) Rugby: Die vlugvoetige Suid-Afrikaanse agterspeler is as die Top-14-liga se speler van die 2018/2019-seisoen aangewys. Die 26-jarige het ’n skitterende jaar agter die blad; nie net het hy die Wêreldbeker en die Rugbykampioenskap saam met die Springbokke gewen nie, maar Toulouse is ook die Top-14-wenners. “Ek kon nie dit regkry sonder die ondersteuning van my spanmaats nie. Hulle verdien eintlik al die lof want as hulle nie vir my geleenthede as vleuel geskep het nie, sou ek nie vandag hier gestaan het nie,” het Kolbe gesê. Die 37-jarige Du Plessis is ’n veteraan van 70 Boktoetse, terwyl hy sy vir die afgelope paar seisoene in Frankryk saam met Montpellier gespeel het. Krieket: Volgens die gesaghebbende krieketwebblad Cricinfo was daar net ’n rapsie meer as 4 000 toeskouers vir die openingswedstryd tussen Jozi Stars en die Cape Town Blitz op die Wanderers, terwyl daar by geleentheid net 300 kaartjies vir ’n wedstryd verkoop is. Tennis: Murray, ’n voormalige wêreld-no. 1, se loopbaan was so te sê verby ná ’n ernstige heupbesering. Hy het egter ’n operasie ondergaan en het verlede maand sy eerste trofee sedert 2017 gewen toe hy vir Stan Wawrinka in Antwerpen geklop het. Hy het bevestig dat hy wel in aksie sal wees by die Australiese Ope.